Hankija: Tapa Vallavalitsus

Väikehange: Tamsalu Pargi tn välisvalgustuse rekonstrueerimise projekteerimine ja ehitamine

**Tehniline kirjeldus**

**1. Objekt**

Lääne-Viru maakond Tapa vald, Tamsalu linn Pargi tn välisvalgustuse projekteerimine ja ehitustööd.

**2. Alusdokumendid**

* Tamsalu linna Pargi tn välisvalgustuse asendiplaan

Kohalikud õigusaktid

Töö teostamist reguleerivad järgmised kohalikud õigusaktid:

* Tapa Vallavolikogu 26.11.2018 määrus nr 44 „Tapa valla kaevetööde eeskiri“.
* Tapa Vallavolikogu 30.05.2018 määrus nr 25 „Tapa valla teede ja tänavate sulgemise maks“.
* Tapa Vallavalitsuse 18.07.2018 määrus nr 10 ,,Tapa valla teede ja tänavate sulgemise kord“.
* Tapa Vallavolikogu 29.10.2018 määrus nr 39 ,,Tapa valla jäätmehoolduseeskiri“.

Eelnimetatud õigusaktid on avalikult kättesaadavad Tapa valla veebilehel [www.tapa.ee](http://www.tapa.ee).

Vastavalt Tapa Vallavolikogu 30.05.2018 määrusele nr 25 § 9 lg 1 p 2 on maksust vabastatud vallavalitsuse tellimusel tehtavatest töödest tingitud sulgemised.

Kõik vajalikud väljatrükid teeb pakkuja omal kulul

**3. Töövõtu kirjeldus**

Tööd teostatakse täisvastutusega peatöövõtu meetodil. Vastutus kogu töömaal toimuva tegevuse ja ohutuse üle lasub töövõtjal. Töömaal olevate ja töövõtjale kuuluvate varade säilimise eest vastutab töövõtja kuni objekti lõpliku üleandmiseni tellijale. Samuti vastutab töövõtja järgneva eest:

* töökaitse, -ohutuse ja tuleohutusnõuete korraldamise ja täitmise eest ehitusobjektil;
* keskkonnale tekitatud kahjude eest;
* enda või alltöövõtjate süülise tegevusega (tegevusetusega) põhjustatud kahjude eest kolmandate isikute suhtes;
* alltöövõtjate poolt tehtud töö, selle kvaliteedi ja kõigi alltöövõtjate tegevuste eest hankelepingu nõuetekohaseks täitmiseks nii ehitustööde teostamise ajal kui ka garantiiperioodi ajal garantii kehtivuse lõpptähtpäevani.

**Töövõtu koosseis**

**Projekteerimine:**

*Projekteerimise põhinäitajad*:

* Valgustuse elektriprojekt koostada tööprojekti staadiumis.
* Erandite vajadusel lepitakse eraldi kokku tellijaga projekteerimise käigus.

*Tehnilise projekti koostamise nõuded*.

- Kõik pakutavad materjalid peavad sobima kasutamiseks kohalikes kliimatingimustes (statistika esitatud ET-2 0102-0329 Eesti kliima teatmik ehitajale) ja Eestis tagatud pingekvaliteedil (EVS-EN50160 Avalike elektrivõrkude pinge tunnussuurused).

- Projekti koostaval ettevõtjal ja/või isikul peab olema EhS kohane pargi- ja teevalgustuse projekteerimise pädevus.

- Projekti koostamisel juhinduda kehtivatest seadustest, normdokumentidest, standarditest.

- Tehniliselt vajaliku projektala määramiseks, mille ulatus täpsustatakse projekteerimise käigus.

- Teostada projekti koostamiseks vajalikud geodeetilised uuringud vastavalt majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistusele esitatavad nõuded“. Lisaks määruses toodule arvestada alljärgnevaga:

* plaanile kanda projekteeritavas alas paiknevate olemasolevate kommunikatsioonide asukohad, mis on kooskõlastatud trassi omanike ning haldajatega.
* projekteeritava ala piir kinnistada looduses.
* Projekti kooskõlastamiseks esitamise hetkel peab olema geodeetilise mõõdistuse, sh kooskõlastuste, vanus kuni üks aasta.

- Tänava valgustuse projekteerimisel tuleb vältida sõiduteel liiklejate pimestamist või muud häirivat ja eksitavat mõju.

- Seletuskirjas esitada valgustusklassi valiku arvutuskäik vastavalt standardile CEN/TR 13201-1:2014 Osa 1: Valgustusklasside valik. Valida konkreetsesse asukohta sobivad valgustid ja mastide optimaalne paigutus kasutades valgusarvutusprogrammi.

- Metallmastid projekteerida liiklejate ohutuse tagamiseks väljapoole teedel nõutud vaba ruumi. Juhinduda vaba ruumi laiuse määramisel Normide tabelist 2.17.

- Projekteerida LED valgustid.

- Valgustustoiteliin projekteerida maakaablisse olemasolevast Kesk tänava tänavavalgustuse toiteliinist.

- Projektis esitada valgustusarvutus koos valgustite valgustehniliste parameetritega ning nende valgustustehniliste arvutuste tulemustega, mis peavad olema vastavuses kehtiva standardiga. Valgustusarvutused esitada vähemalt alljärgnevas mahus:

hinnanguvälja isoliinide ja halliskaala mudelid, kus tingimused oleksid täidetud vastavalt etteantud valgustusklassile ning näidatud oleks mänguväljaku valgustatud alad (vajadusel näidata eraldi);

planeerimisandmetesse lisada valgustusklass, valgusti võimsus, valgustist väljuv valgusvoog (lm), valgustipunkti kõrgus, mastide vahe kaugus, konsooli kalle, konsooli pikkus.

- Valgustusprojekti asendiplaani joonisele märkida: valgustusklass; valgusti number, võimsus, masti kõrgus, konsooli pikkus; mastide vahekaugused (m) ja toitekaablite iseloomulikud näitajad.

- Koostada valgustuse materjalide ja ehitustööde kululoend.

- Koostada projekteeritava ala asendiplaan M 1:500 ja projektplaanid M 1:500 koos maaüksuste piiridega.

- Nõutada elektri, side või muude kommunikatsioonide valdajatelt tehnilised tingimused vastavalt projektlahendustele. Vajadusel koostada kommunikatsioonide ümberehituste või kaitsmise projektid koos ümberehituseks vajaliku maa seadustamisega tööprojekti staadiumis.

*Kooskõlastamine*

- Alasse jäävate kaablite mastide valiku skeem, võimalikud variandid ja põhjendatud valikud asukohtadest tuleb kooskõlastada Tapa Vallavalitsusega.

- Korraldada projekteerimise käigus koostöös Tapa Vallavalitsusega regulaarseid töökoosolekuid projektlahenduste aruteluks ja kooskõlastamiseks.

- Projektiga ettenähtud tööd, mis piirinaabreid otseselt mõjutavad, tuleb projekteerimise käigus viimastega kooskõlastada. Kooskõlastus peab olema üheselt mõistetav ja sisaldama tööde loetelu mida planeeritakse teostada krundi piiril ning kas sellega ollakse nõus või piirinaaber esitab vastuväite. Samas peab olema tagatud piiripunktide tähiste säilimine ehituse või remondi käigus. - Kui piiripunktide tähiste säilimine ei ole projektlahendusega tagatud, tuleb muuta projektlahendust või näha ette piiripunktide taastamine.

- Tehniline projekt tervikuna kooskõlastada Tapa Vallavalitsusega ning kõikide projektiga seotud kommunikatsioonide valdajate ja hooldajatega ning vajadusel teiste projektiga seotud isikutega.

- Tööprojekt koos tööjoonistega vormistada Tapa Vallavalitsuse jaoks ühes eksemplaris eestikeelsena digitaalselt mälupulgal.

**Ehitamine:**

* ettevalmistavad tööd (mahamärkimistööd, likvideerimis- ja lammutustööd);
* Ol.ol. valgustite, õhukaabelliini ja puitmastide utiliseerimine;
* valgustuse rajamine;
* vajadusel tehnovõrkude ümbertõstmine;
* haljastus- ja taastamistööd;
* tööaegne liikluskorraldus;
* jt lõppeesmärgi saavutamiseks vajalikud ja heast ehitustavast tulenevad tööd.

Tööde maht

* Lisaks projektdokumentatsioonile tuleb pakkujal töömahu täpsel määramisel lähtuda tegelikust olukorrast töömaal. Kõigil pakkujatel lasub kohustus tutvuda pakkumuse koostamise etapis töömaal olemasoleva olukorraga ja mahud ise üle kontrollida.
* Töövõtu mahtu kuulub tööde teostamiseks ja üleandmiseks vajalike kooskõlastuste ja lubade hankimine koos vastavate toimingutega seotud kulude eest tasumisega, samuti töö üleandmiseks vajalike katsetuste, kontrollide ja mõõtmiste teostamine.
* Pakkumuses tuleb arvestada kõikide tööde teostamisega ja tegevustega, samuti kõikide materjalide, toodete ja seadmete ja tööjõu hankimisega, mis on vajalikud hankelepingu nõuetekohaseks täitmiseks ehk ehitusobjekti valmimiseni ning selle üleandmiseni tellijale.
* Pakkumuses tuleb arvestada tööde teostamisega, mis ei ole hankedokumendis otseselt kirjeldatud, kuid tulenevalt ehitusobjekti tegelikust olukorrast on vajalikud teostada. Hankija eeldab, et pakkuja on pakkumust koostades tutvunud objekti olemasoleva olukorraga ning on oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde teostamise kogemusele.

Töö teostamise aeg

## Hankelepingu täitmist saab alustada koheselt pärast lepingu sõlmimist.

* Hankelepingu täitmise tähtaeg on **kolm kuud lepingu sõlmimisest**

Omandiõigus

* Hankelepingu täitmise käigus ei tohi töövõtja kahjustada töömaa koosseisu mittekuuluvate kinnistute territooriumi ja vallasvara;
* Kõik vajalikud kokkulepped töömaaga piirnevate või mõistlikus kauguses asuvate kinnistute omanikega nende kinnistute territooriumi kasutamiseks materjalide ajutise ladestuskohana sõlmib töövõtja, kusjuures töövõtjal lasuvad sealjuures kõik asjaga seotud taastamiskohustused.

Kaeved jm pinnasega seotud tööd

* Töömaalt väljakaevatud pinnast võib ajutiselt hoida töömaal selliselt, et ei takistata kinnistutele juurdepääsu ja tekitata taastumatut kahju olemasolevale kõrg- ja madalhaljastusele;
* Väljakaevatud pinnas, mida ei saa antud ehitustöödel taaskasutada, ladustatakse töövõtja poolt Tapa valla haldusterritooriumil. Täpne asukoht täpsustatakse tellijaga enne töö alustamist. Töövõtja kohustuste hulka kuulub pinnase vedu tellija määratud asukohta objektist 2 km raadiuses ja sealsed planeerimistööd.

Hankelepingu täitmisel peab töövõtja arvestama järgnevaga:

* Töövõtja ja kolmandate isikute turvalisuse tagamisest tuleneva vajaduse ilmnemisel tuleb töövõtjal paigaldada omal kulul töömaa ja sellel asuvate kaevikute eraldamiseks piirdeaiad.
* Töö teostamine ei tohi takistada kinnistutele juurdepääsu.
* Töö teostamine ei tohi kahjustada kolmandate isikute kinnis- ja vallasvara.
* Töö peab olema teostatud ja töömaa korraldatud selliselt, et tööde teostamise ajal oleks tagatud töövõtja ja kolmandate isikute ohutus kuni hankelepingu nõuetekohase täitmiseni.
* Materjalide ladustamise asukohad tuleb kooskõlastada tellijaga.
* Töövõtja utiliseerib kõik töövõtu käigus tekkivad jäätmed nõuetekohaselt ja omal kulul.
* Töövõtja peab tööde teostamise ajal igapäevaselt hoidma korras töömaa ja selle vahetu ümbruse, mitte ladustama haljasalal pikaajaliselt ehitusmaterjale või jäätmeid ilma tellija nõusolekuta.

**4. Kaasnevad tööd ja toimingud**

Töövõtja kohustuste hulka kuuluvad:

* ehituse dokumenteerimine ja tehnilise dokumentatsiooni täitmine;
* töömaa korraldamine ehitustööde läbiviimiseks.

**5. Alltöövõtjad**

* Tellija ei aktsepteeri hankelepingu täitmisel alltöövõtjaid, kes ei ole oma tegevusvaldkonna nõuete kohaselt registreeritud ja kellel on riiklike maksude tasumisel maksuvõlad.
* Töövõtja on kohustatud kooskõlastama tellijaga kõik alltöövõtjad.
* Tellijal on õigus töövõtja poolt soovitud alltöövõtja kasutamisest mitte lubada, kui tal on selleks asjakohane põhjendus. Tellijal on õigus nõuda alltöövõtja väljavahetamist, kui konkreetses töölõigus ilmnenud töövõtja poolne ehitusnormide või kvaliteedinõuete eiramine või mahajäämus töö teostamise graafikust seab tellija hinnangul ohtu hankelepingu tingimuste (tähtpäev, maksumus jmt) täitmise.

**6. Samaväärsus**

Kõigi kasutatavate materjalide, seadmete, inventari jms tehnilised nõuded peavad vastama projektdokumentatsioonile. Projektdokumentatsioonis esitatud tehnilised andmed on materjalile, seadmele, inventarile jms miinimumnõudeks. Kui toote ja materjali juures on nimetatud selle mark, tüüp või kaubamärk, võib pakkujad töö tegemiseks kasutada projektikohase toote ja materjaliga samaväärset toodet või materjali. Samaväärne materjal, seade, inventar jms on tehnilises projektis tooduga samaväärne või sellest parem tehniliste parameetrite, kvaliteedi, väljanägemise, kasutus- ja hooldusmugavuse jms poolest.

**7. Liikluskorraldus**

* Töövõtja kooskõlastab tellijaga ajutise liikluskorralduse skeemi vähemalt 4 tööpäeva enne töö alustamist.
* Töövõtja korraldab liikluse vastavalt ajutise liikluskorralduse skeemile tööde alustamisest kuni lõpetamiseni.
* Töövõtja vastutab liiklusohutuse eest töö alustamisest kuni lõpetamiseni so endise liikluskorralduse taastamiseni.
* Tellija annab töövõtjale informatsiooni võimalikest tellijapoolsetest liikluskorralduse muutustest, mis mõjutavad töö tegemist.
* Töövõtja peab tagama ehituse ajal kõigile kinnistutele juurdepääsu nii sõidukitega kui ka jalgsi. Kui mingil ajavahemikus tööde iseloomust tulenevalt on kinnistutele juurdepääsuks takistusi või piiranguid, sõlmib kõik sellekohased kokkulepped kinnistute omanike/valdajatega ning operatiivteenistustega töövõtja ja teavitab kõiki osapooli (sh Tellijat) mõistliku etteütlemiseajaga. Samuti korraldab töövõtja omal kulul kõigi ajutiste liikluskorraldusvahendite hankimise ja paigaldamise.

**8. Ehitusaegsed töökoosolekud**

* Koosolekute aja ja koha ning toimumise korra ja sageduse lepivad pooled kokku ühe nädala jooksul peale hankelepingu allakirjutamist.
* Ehitusaegsete koosolekute protokollid edastatakse 2 tööpäeva jooksul kõigile osalejatele. Pooled on kohustatud oma tööde teostamisel kinni pidama koosolekutel protokollitud otsustest.
* Erakorralised koosolekud toimuvad ühe poole nõudmisel mitte hiljem kui 2 (kahe) tööpäeva jooksul alates sellekohase kirjaliku teate esitamisest teisele poolele.

#### 9. Teostusjoonised, täitedokumentatsioon

Täitedokumentatsioon, kontrollmõõdistused ning teostusjoonised esitatakse tellijale ühes eksemplaris digitaalselt mälupulgal.